**DETYRIMI I PARAQITJES SË TË HUAJIT NË LIDHSHMËRI ME PARAQITJEN**

**E VENDBANIMIT TË PËRKOHSHËM**

Edhe pse pranë kërkesës për lëshimin e lejes së parë për qëndrim të përkohshëm në përfaqësuesin diplomatik ose konsullatë tashmë e keni cekur vendin e vendbanimin të pretenduar në Republikën e Sllovenisë, është e duhur që vendbanimin në Republikën e Sllovenisë ta paraqisni në ujdi me Ligjin mbi paraqitjen e vendbanimit (Gaz. zyr. RS, nr. 52/16, me ndryshime dhe plotësime), mirëpo vetëm se, nëse në adresën në Republikën e Sllovenisë edhe faktikisht përkohësisht vendoseni përkatësisht nëse në adresën në Republikën e Sllovenisë tashmë përkohësisht banoni.

**Ç’ËSHTË PARAQITJA E VENDBANIMIT TË PËRKOHSHËM?**

Paraqitja e vendbanimit është paraqitja e adresës, në të cilën në Republikën e Sllovenisë përkohësisht banoni.

**KU E PARAQITNI VENDBANIMIN E PËRKOHSHËM?**

Në njësinë administrative në Republikën e Sllovenisë, në territorin në të cilin jeni vendosur përkohësisht.

**KUSH DUHET TA PARAQES VENDBANIMIN E PËRKOHSHËM?**

I huaji, i cili faktikisht banon në adresën konkrete në territorin e Republikës së Sllovenisë.

Nëse në Republikën e Sllovenisë për shkak të natyrës së punës (për shembull: dërgimi në punë jashtë vendit) nuk banoni, paraqitja e vendbanimit të përkohshëm nuk është e duhur, kurse paraqitja e rrejshme në adresën, ku nuk banoni, po ashtu nuk është e lejuar.

**KUR DUHENI QË TA PARAQITENI VENDBANIMIN E PËRKOHSHËM?**

* **Brenda 8. ditësh nga dita e vendosjes në Republikën e Sllovenisë –** i huaji, i cili në përfaqësuesin konsullatë diplomatik të RS e përfiton lejen e parë për banim, vërtetimin mbi paraqitjen e vendbanimit ose vizën për qëndrim afatgjatë.
* **Brenda 8. ditësh nga dita e ndryshimit të adresës në Republikën e Sllovenisë –** i huaji, i cili tashmë e ka lejen adekuate për banim dhe të paraqitur vendbanimin e përkohshëm në territorin e Republikës së Sllovenisë, nëse në adresën e re do të banoi më shumë se 90 ditë.
* **Brenda 8. ditësh nga dita e dorëzimit të lejes –** i huaji, i cili në adresën në Republikën e Sllovenisë tashmë banon dhe përfiton lejen për banim të përkohshëm, vërtetimin mbi paraqitjen e banimit ose vizën për banim afatgjatë, vetëm se pas vendosjes në këtë adresë.

**KUR PARAQITJEN E RREGULLON DHËNËSI I BANIMIT?**

Nëse vendoseni pranë dhënësit të banimit (prsh. konvikt për beqar, konvikt për studentë, në banesën e personit, i cili e ka të regjistruar veprimtarinë e huadhënies së banesave ose vendosjeve), tek i cili banoni më shumë se shtatë ditë, vendbanimin tuaj do ta rregulloi dhënësi i banimit.

I huaji, i cili lejen për banim e përfiton **pas vendosjes** tek dhënësi i banimit, i duhet që dhënësin e banimit lidhur me dorëzimin e lejes ta **informoi**.

**KOHA E PARAQITJES**

Vendbanimi i përkohshëm paraqitet për kohë deri në dy vite përkatësisht për kohë të validitetit të lejes për banim të përkohshëm, vërtetimit mbi paraqitjen e vendbanimit ose vizës për banim afatgjatë, nëse ky është më i shkurt se dy vite.

Vendbanimin e përkohshëm duheni që **sërish ta paraqitni para skadimit të tij**, nëse pas skadimit të këtij afati në adresë do të banoni përkohësisht edhe më tutje.

**DËSHMI PËR PARAQITJE**

Me rastin e paraqitjes së vendbanimit të përkohshëm duhet që të parashtroni letërnjoftimin ose pasaportën valide dhe dëshminë, se keni të drejtë ndaj banimit në adresën, të cilin po e paraqisni (mund të jetë deklarata mbi pronën tuaj ose kontrata e huazimit, kontrata nënhuazuese, pëlqimi i pronarit, njërit nga bashkëpronaret ose dhënësit të banimit, dëshmia mbi gëzim, përdorimin ose servitutitin e banesës, dëshmia ndaj të drejtës mbi ndërtesën, dëshmia mbi gëzim jetësor).

**KUR NUK E KENI DETYRIMIN E PARAQITJES?**

Nëse nuk vendoseni në adresën në Republikën e Sllovenisë ose në adresën nuk banoni.

**KUR ËSHTË E DUHUR QË VENDBANIMIN TA Ç’LAJMËRONI?**

Brenda 8. ditësh pas shpërnguljes nga adresa. Ç’lajmërimi është i mundur edhe para shpërnguljes, me ç’rast ju duhet që të cekni datën e shpërnguljes. Vendbanimin e përkohshëm është e duhur ta ç’lajmëroni, nëse nuk do të banoni më në Republikën e Sllovenisë.

**KU E Ç’LAJMËRONI VENDBANIMIN E PËRKOHSHËM?**

Në cilën do njësi administrative në Republikën e Sllovenisë.

**PROCEDURA E VERIFIKIMIT TË VËRTETËSISË TË PARAQITJES SË VENDBANIMIT TË PËRKOHSHËM**

Nëse nga të dhënat ose dëshmitë, të cilat i keni parashtruar me rastin e paraqitjes së vendbanimit, ose të dhënave, me të cilat disponon njësia administrative, pason dyshimi lidhur me vërtetësinë e tyre, njësia administrative e ngrit procedurën e verifikimit të vërtetësisë së paraqitjes së vendbanimit tuaj të përkohshëm. Njësia administrative në procedurën ju paraqet vendbanimin e përkohshëm në adresën, të cilën e paraqiteni, për kohë, për deri sa nuk e verifikon vërtetësinë e të dhënave përkatësisht dëshmive.

Nëse njësia administrative në procedurë konstaton, se të dhënat përkatësisht dëshmitë janë të vërteta, procedurën e verifikimit të vërtetësisë së paraqitjes e ndërprenë me aktvendim. Vendbanimi i përkohshëm vlen nga dita e paraqitjes tuaj.

Kurse nëse njësia administrative konstaton, se **nuk banoni** në adresën, të cilën e paraqitni, me datën përfundimtare të vendimit në regjistrin e banoreve të përhershëm vendbanimi i përkohshëm ju **skadon**.

**PROCEDURA E REFUZIMIT TË PARAQITJES SË VENDBANIMIT TË PËRKOHSHËM**

**Nëse nuk janë plotësuar kushtet për paraqitjen e vendbanimit** në adresën, të cilën e paraqisni, sepse:

- nuk keni parashtruar dëshmitë, se keni të drejtë ndaj banimit në adresën (kontrata e huazimit ose shërbimit, pëlqimi i pronarit ose dhënësit të banimit, e tjetër);

- ndërtesa, në adresën e të cilës po e paraqisni vendbanimin, nuk ka numër shtëpiak të përcaktuar ose numër të banesës,

- pjesa e ndërtesës, në adresën e të cilës po e paraqisni vendbanimin, nuk është objekt banesor përkatësisht pjesa e ndërtesës nuk është e dedikuar për vendosje,

- në adresë tashmë është i paraqitur një numër i caktuar i personave, bazuar në madhësinë e sipërfaqes së përdorur të pjesës së ndërtesës, të dedikuar për banim ose vendosje (8 m2 të sipërfaqes përdoruese për personin e paraqitur),

njësia administrative në procedurën e shkurtuar me vendim e **refuzon** paraqitjen tuaj të vendbanimit të përkohshëm.

**KUNDËRVAJTJET LIDHUR ME PARAQITJEN DHE Ç’LAJMËRMIN E VENDBANIMIT**

Me gjobë nga 200 deri 600 EUR mund të jeni i dënuar për kundërvajtje, nëse:

* në afat 8 ditësh nga vendosja në adresë përkatësisht dorëzimit të lejes për banim (ose vërtetimin mbi paraqitjen e vendbanimit ose vizës për banim afatgjatë) nuk e paraqiteni vendbanimin;
* në afat prej 8 ditësh pas shpërnguljes nga adresa nuk e ç’lajmëroni vendbanimin e përkohshëm;
* me rastin e paraqitjes ose ç’lajmërimit nuk i cekni të dhënat e vërteta (edhe, nëse paraqiteni në adresën, ku nuk banoni);
* në procedurë të konstatimit të vendbanimit konstatohet, se nuk i keni plotësuar detyrimet e paraqitjes;
* në procedurë të verifikimit të vërtetësisë së paraqitjes konstatohet, se faktikisht nuk banoni në adresën, të cilin e paraqitni.